text: কলকাতা মেট্রোপলিটান ডেভেলপমেন্ট অথরিটি বা কেএমডিএ পশ্চিমবঙ্গের কলকাতা মহানগরীয় অঞ্চল বা কলকাতা মেট্রোপলিটান অঞ্চলের জন্য স্থাপিত একটি বিধিবদ্ধ পরিকল্পনা ও উন্নয়ন পরিষদ। ১৯৭০ সালে রাষ্ট্রপতির অধ্যাদেশ বলে এই সংস্থার জন্ম। ১৯৭৪ সালে স্থাপিত হয় এর পরিকল্পনা অধিকরণ। বর্তমানে এটি পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন, ১৯৭৯ মোতাবেক কাজকর্ম চালায়।
  
  কেএমডিএ-এর পূর্বনাম ক্যালকাটা মেট্রোপলিটান ডেভেলপমেন্ট অথরিটি। এখনও এটি এর পুরনো লোগোটিই ব্যবহার করে। পশ্চিমবঙ্গ সরকারের পুর ও নগরোন্নয়ন দপ্তরের অধীনস্থ এই সংস্থার কাজ বহুমুখী। এটি একটি নগর পরিকল্পনা সংস্থা। নতুন অঞ্চল ও টাউনশিপের রূপরেখা নির্মানও এরই হাতে ন্যস্ত। তেমনি জলসরবরাহ, জলনিষ্কাষণ ও বর্জ্য ব্যবস্থাপনার মতো সাধারণ পরিকাঠামোগত কাজগুলিও এই সংস্থাই করে থাকে। এছাড়াও কেএমডিএ কলকাতা মেট্রোপলিটান প্ল্যানিং কমিটির প্রযুক্তিগত সচিবালয়।
  
  সংস্থার অধিকার্তাগণ
   প্রধান নির্বাহী কর্মকর্তা = ডঃ সৌমিত্র মোহন , IAS
   সচিব  = শ্রী বিমল কান্তি দাস , IAS
   বিশেষ সচিব  = শ্রী . নিরঞ্জন কুমার, IAS
  
  বহিঃসংযোগ 
   কেএমডিএ ওয়েবসাইট
  
  বিষয়শ্রেণী:কলকাতার প্রশাসন
title: কলকাতা মেট্রোপলিটান ডেভেলপমেন্ট অথরিটি